एलान (1994 फ़िल्म)

एलान 1994 में बनी हिन्दी भाषा की फिल्म है। यह गुड्डु धनोआ द्वारा निर्देशित है। इसमें अक्षय कुमार, मधू, अमरीश पुरी प्रमुख भूमिकाओं में हैं। इसे "हिट" घोषित किया गया था।

 संक्षेप 
कहानी एक ईमानदार और सिद्धांतवादी पुलिस अधिकारी, ए.सी.पी. रमाकांत चौधरी (अमरीश पुरी) के इर्द-गिर्द घूमती है। उनके बड़े बेटे विकास की पूर्व नियोजित दुर्घटना में मौत हो गई है। लेकिन ए.सी.पी. वैध साक्ष्य के अभाव में दोषियों को पकड़ने में असमर्थ रहा है। नतीजतन, ए.सी.पी., उनकी पत्नी रेवती (फरीदा ज़लाल) और छोटा बेटा विशाल युवा विकास की मौत से दुखी हैं। जबकि शहर में पहले से ही गिरोह के सरगनाओं बाबा ख़ान (मोहन जोशी) और मन्ना शेट्टी के अत्याचारों से माहौल खराब है। उन्हें कुछ बेईमान पुलिस कर्मियों का समर्थन प्राप्त है। 

दूसरी ओर, विशाल इस अन्याय को बर्दाश्त नहीं कर सकता क्योंकि पुलिस उसके भाई के हत्यारों को गिरफ्तार करने में विफल रही है। वह अपराधियों से निपटने में अपने ए.सी.पी. पिता की निष्क्रियता से नाराज भी रहता है। पिता और पुत्र की विचारधाराएँ टकराती हैं - जिसके कारण एक कर्तव्यनिष्ठ पिता और एक लापरवाह पुत्र के बीच संघर्ष होता है। विशाल की पीड़ा को समझने वाली एकमात्र हेड कांस्टेबल देवकीनंदन शर्मा की बेटी मोहिनी (मधू) है। वह दिन आता है जब विशाल का सामना बाबा ख़ान और मन्ना शेट्टी से होता है। इससे ए.सी.पी. के लिए तनाव की स्थिति पैदा हो जाती है। क्योंकि गिरोह के सरगना ए.सी.पी. और उनकी पत्नी रेवती और बेटा विशाल को खत्म करने की धमकी देते हैं। 

 मुख्य कलाकार 
 अक्षय कुमार — विशाल चौधरी
 अमरीश पुरी — रमाकांत चौधरी
 मधू — मोहिनी शर्मा
 फरीदा ज़लाल — रेवती चौधरी
 दलीप ताहिल — पुलिस कमिश्नर देसाई
 देवेन वर्मा — हवलदार देवकीनंदन शर्मा
 मोहनीश बहल — विजय शर्मा
 मोहन जोशी — बाबा ख़ान
 रमी रेड्डी — मन्ना शेट्टी
 सुलभा आर्या — पार्वती शर्मा 

 संगीत 

सन्दर्भ

 बाहरी कड़ियाँ 



श्रेणी:1994 में बनी हिन्दी फ़िल्म